Τρομοκρατική επίθεση στο Βερολίνο (2016)

Το βράδυ της 19ης Δεκεμβρίου 2016, ένας 24χρονος Τυνήσιος, ο Ανίς Αμρί (Anis Amri), έριξε ένα φορτηγό στη χριστουγεννιάτικη αγορά στην Breitscheidplatz, στο Βερολίνο με αποτέλεσμα να χάσουν τη ζωή τους 13 άνθρωποι και να τραυματιστούν άλλοι 56. Ο δράστης είχε κλέψει το φορτηγό νωρίτερα την ίδια μέρα αφού είχε σκοτώσει το Πολωνό οδηγό του. Τέσσερις μέρες αργότερα σκοτώθηκε σε ανταλλαγή πυροβολισμών με Ιταλούς αστυνομικούς, που προσπάθησαν να του κάνουν έλεγχο, στο σιδηροδρομικό σταθμό, στην περιοχή Sesto San Giovanni, στο Μιλάνο.

Την ευθύνη για την επίθεση ανέλαβε το Ισλαμικό Κράτος.https://www.bbc.com/news/world-europe-38385961

Η επίθεση
Στις 20.02 της 19ης Δεκεμβρίου 2016 ένα φορτηγό έπεσε πάνω στη χριστουγεννιάτικη αγορά στην Breitscheidplatz, στο Βερολίνο. Το φορτηγό ερχόταν από την Hardenbergstraße, κινήθηκε για πενήντα μέτρα μέσα στην αγορά, παρέσυρε αρκετές από τις εγκαταστάσεις της και προκάλεσε το θάνατο 12 ανθρώπων και τον τραυματισμό περισσοτέρων από πενήντα. Στη συνέχεια μπήκε στην Budapester Straße και σταμάτησε στο ύψος της Kaiser Wilhelm Memorial Church. Μάρτυρες δήλωσαν ότι είδαν τον οδηγό του φορτηγού να φεύγει τρέχοντας.https://www.theguardian.com/world/2016/dec/19/berlin-truck-crashes-into-christmas-market

Το φορτηγό έφερε πολωνικές πινακίδες και ανήκε σε πολωνική εταιρία. Ο Πολωνός οδηγός του, Łukasz Urban, βρέθηκε δολοφονημένος μέσα στην καμπίνα του φορτηγού.https://www.reuters.com/article/us-germany-truck-driver-dead-idUSKBN1490Z3?il=0 Ο ιδιοκτήτης της εταιρίας στην οποία ανήκε το φορτηγό, Ariel Żurawski, ξάδερφος του Urban, δήλωσε ότι η τελευταία φορά που επικοινώνησαν από την εταιρία με τον οδηγό ήταν μεταξύ 15.00 και 16.00, το απόγευμα της 19ης Δεκεμβρίου ενώ η οικογένεια του οδηγού δεν είχε μπορέσει να επικοινωνήσει μαζί του μετά τις τέσσερις. Η αυτοψία στη σορό του οδηγού έδειξε ότι πρέπει να δολοφονήθηκε ανάμεσα στις τέσσερις και μισή και πέντε και μισή το απόγευμα της 19ης Δεκεμβρίου.https://www.bbc.com/news/world-europe-38442447https://www.n-tv.de/politik/17-00-Liveticker-zum-Anschlag-endet--article19368596.htmlhttps://www.theguardian.com/world/2016/dec/20/police-pore-over-polish-lorry-driver-lukasz-urban-final-hours-berlin-attack

Ο αρχικός ύποπτος και ο δράστης
Μετά την επίθεση συνελήφθη κοντά στη Στήλη της Νίκης του Βερολίνου ένας 23χρονος Πακιστανός, που θεωρήθηκε ύποπτος επειδή έφυγε τρέχοντας από το σημείο. Ο 23χρονος, που είχε ζητήσει πολιτικό άσυλο στη Γερμανία, αρνήθηκε κάθε ανάμειξη στην επίθεση και την επόμενη ημέρα αφέθηκε ελεύθερος αφού από τις έρευνες αποδείχτηκε ότι δεν βρισκόταν αυτός μέσα στην καμπίνα του φορτηγού.https://www.theguardian.com/world/live/2016/dec/19/berlin-truck-crash-christmas-market-livehttps://www.theguardian.com/world/2016/dec/29/naveed-baloch-man-wrongly-arrested-berlin-attack-fears-for-his-lifehttps://www.dawn.com/news/1303453/germany-releases-pakistani-held-over-berlin-attack Στις 21 Δεκεμβρίου η αστυνομία ανακοίνωσε ότι κάτω από τη θέση του οδηγού του φορτηγού βρέθηκαν έγγραφα του Ανίς Αμρί, ενός 24χρονου από την Tataouine της Τυνησίας και ξεκίνησαν έρευνες σε ολόκληρη την Ευρώπη για τη σύλληψή του.https://www.welt.de/politik/deutschland/article160489493/Das-ist-ueber-den-neuen-Tatverdaechtigen-bekannt.html

Ο Αμρί είχε καταδικαστεί επανειλημμένα στην Τυνησία για κατοχή και χρήση ναρκωτικών. Τελευταία είχε καταδικαστεί σε πενταετή φυλάκιση για ληστεία και για να μη φυλακιστεί διέφυγε το 2011 στην Ιταλία. Αφού πέρασε με ένα σκάφος με πρόσφυγες στη Λαμπεντούζα δήλωσε ψευδώς ότι ήταν ανήλικος και στάλθηκε σε προσωρινό κέντρο υποδοχής του νησιού. Εκεί σύμφωνα με τις ιταλικές αρχές συμμετείχε σε μια βίαιη εξέγερση κατά την οποία τραυματίστηκαν πολλοί άνθρωποι.https://www.dw.com/en/police-memo-on-berlin-truck-attacker-published-in-german-media/a-37141902 Καταδικάστηκε (και για ληστεία) σε τέσσερα χρόνια φυλάκιση και αφέθηκε ελεύθερος το 2015 έχοντας εκτίσει, σε φυλακές της Σικελίας, το μεγαλύτερο μέρος της ποινής του. Σύμφωνα με τις ιταλικές αρχές, οι αρχές της Τυνησίας αρνήθηκαν τον επαναπατρισμό του Αμρί και πιστεύεται ότι εκείνη την περίοδο διέφυγε στη Γερμανία, όπου υπέβαλε αίτηση για άσυλο τον Απρίλιο του 2016.https://www.lavocedeltrentino.it/2016/12/22/chi-e-anis-amri-il-sospettato-della-strage-di-berlino-arrivato-a-lampedusa-su-un-barcone/https://www.spiegel.de/international/germany/germany-knew-terrorist-was-dangerous-but-failed-to-stop-him-a-1128423.html

Στη Γερμανία είχε επαφές με το δίκτυο του σαλαφιστή Abu Walaa, γνωστού στρατολόγου του Ισλαμικού Κράτους στη χώρα. και είχε προσπαθήσει να στρατολογήσει διάφορα άτομα για τη διενέργεια τρομοκρατικής επίθεσης αλλά οι γερμανικές αρχές εσφαλμένα θεώρησαν ότι δεν ήταν επικίνδυνος. Ο Αμρί φέρεται να είχε χρησιμοποιήσει τουλάχιστον 14 ψευδώνυμα και άλλες φορές δήλωνε ότι ήταν από τη Συρία, άλλες φορές από την Αίγυπτο και άλλες από τον Λίβανο. Όσο ήταν στη Γερμανία ενεπλάκη σε καυγά σε ένα μπαρ καθώς και σε εμπόριο ναρκωτικών και τον Ιούλιο του 2016 σε επίθεση με μαχαίρι που σχετίζονταν με τα ναρκωτικά. Για αυτή την επίθεση η γερμανική αστυνομία τον αναζήτησε για να τον ανακρίνει αλλά αυτός είχε εξαφανιστεί.https://www.theguardian.com/world/2016/dec/21/berlin-attack-suspect-anis-amri-under-monitoring-since-january?CMP=twt_a-world_b-gdnworld Τρεις εβδομάδες πριν από την επίθεση στο Βερολίνο οι μυστικές υπηρεσίες του Μαρόκου ειδοποίησαν τις αντίστοιχες γερμανικές ότι ο Αμρί ετοίμαζε τρομοκρατική επίθεση.https://www.ibtimes.co.uk/morocco-warned-germany-anis-amri-terror-threat-weeks-before-berlin-attack-1597949 Ο Αμρί βρισκόταν στο Βερολίνο και ήταν υπό παρακολούθηση αλλά σύμφωνα με τις γερμανικές αρχές δε φαινόταν να ετοιμάζει κάποια επίθεση. Πάντως εκείνη την περίοδο οι αρχές της Γερμανίας προσπαθούσαν να τον απελάσουν αλλά κάτι τέτοιο δεν κατέστη εφικτό επειδή οι αρχές της Τυνησίας αρνούνταν ότι ο εικοσιτετράχρονος ήταν Τυνήσιος.https://edition.cnn.com/2017/01/06/europe/amri-multiple-identities/ Τελικά μετά την επίθεση της 19ης Δεκεμβρίου τα χαρτιά του Αμρί από την Τυνησία έφτασαν στη Γερμανία.

Μετά την τρομοκρατική επίθεση της 19ης Δεκεμβρίου ο Αμρί διέφυγε από τη Γερμανία και μέσω Ολλανδίας, Βελγίου και Γαλλίας, έφτασε στην Ιταλία. Ξημερώματα της 23ης Δεκεμβρίου, σκοτώθηκε σε ανταλλαγή πυροβολισμών με Ιταλούς αστυνομικούς στο σιδηροδρομικό σταθμό του Σέστο Σαν Τζοβάννι (Sesto San Giovanni). Οι αστυνομικοί του είχαν ζητήσει αρχικά τα στοιχεία του και όταν τους είπε ότι δεν είχε μαζί του έγγραφα ζήτησαν να ψάξουν την τσάντα του. Τότε ο Αμρί τράβηξε ένα όπλο και πυροβόλησε τον ένα από τους αστυνομικούς στον ώμο προτού ο άλλος αστυνομικός προλάβει να τον σκοτώσει.https://www.bbc.co.uk/news/world-europe-38415287https://milano.repubblica.it/cronaca/2016/12/23/news/sparatoria_sesto_san_giovanni-154711759/

Εθνικότητα των θυμάτων
Στη τρομοκρατική επίθεση της 19 Δεκεμβρίου 2016 στο Βερολίνο, έχασαν τη ζωή τους, εκτός από τον Πολωνό οδηγό του φορτηγού, 7 Γερμανοί, ένας Ουκρανός, μια Ιταλίδα, μια Ισραηλινή και μια Τσέχα.https://www.theguardian.com/world/2016/dec/21/berlin-christmas-market-attack-the-victimshttps://www.kyivpost.com/ukraine-politics/german-police-confirm-death-ukrainian-citizen-berlin-terrorist-attack.html Οι 56 τραυματίες ήταν από διάφορες χώρες μεταξύ των οποίων η Ιταλία, το Ισραήλ, η Ισπανία, η Μεγάλη Βρετανία, οι Ηνωμένες Πολιτείες, η Φινλανδία, η Ουγγαρία, η Γαλλία και ο Λίβανος.

Παραπομπές

Κατηγορία:Τρομοκρατία στη Γερμανία
Κατηγορία:Ισλαμική τρομοκρατία